**Jautrītei Putniņai veltītais Starptautiskais jauno pianistu konkurss Valmierā**

**NOLIKUMS**

**I Vispārīgie noteikumi**

1.1. Nolikums nosaka kārtību, kādā tiek organizēts Jautrītei Putniņaiveltītais Starptautiskais jauno pianistu konkurss Valmierā (turpmāk – Konkurss).

1.2. Konkursa mērķi:

1.2.1. attīstīt jauno pianistu profesionālās prasmes un uzstāšanās kultūru klavierspēlē;

1.2.2. sekmēt jauno pianistu interesi par mūziku;

1.2.3. papildināt pedagoģisko un koncertrepertuāru;

1.2.4. sekmēt pieredzes apmaiņu starp Latvijas un ārvalstu mūzikas skolu pedagogiem un audzēkņiem.

1.3. Konkursu rīko Valmieras novada pašvaldības (turpmāk – Pašvaldība) iestāde Valmieras Mūzikas skola (turpmāk – Valmieras Mūzikas skola) sadarbībā ar Pašvaldību.

1.4. Valmieras Mūzikas skola – adrese: Pilskalna iela 3, Valmiera, LV-4201, www.vms.valmiera.lv, e-pasts: valmieras.muzikasskola@valmiera.edu.lv

**II Konkursa norise**

2.1. Konkurss notiek vienā kārtā.

2.2. Konkurss notiek trešdien, **2023. gada 25.janvārī**, Valmieras Kultūras centra koncertzālē (Rīgas ielā 10).

2.3. Konkurss ir publisks.

 2.4. Konkurss norisināsies klātienē un attālināti (ar videoierakstu). Abas iespējas ir līdzvērtīgas un dalībniekiem konkursa žūrijas kritēriji nemainīgi. Pianisti brīvi izvēlas vienu no iespējām:

 klātienes uzstāšanās 2023. gada 25.janvārī, Valmieras Kultūras centra koncertzālē (Rīgas ielā 10),

 līdzdalība attālināti ar iesniegto programmas vienlaidu video ierakstu (no sākuma līdz galam) līdzīgi kā uzstājoties klātienē. Ieraksti konkursā tiek atskaņoti uz ekrāna.

 Video ierakstu nav atļauts publiskot internetā līdz konkursa noslēgumam 25.01.2023.

 2.5. Prasības video ierakstam:

 pianista uzstāšanās video ieraksts jāveic ar fiksētu kameru, kas jānovieto tā, lai žūrijai būtu skaidri saredzams pianists un pianista rokas. Ieteicams ierakstam nodrošināt teicamu audio kvalitāti. Video ierakstā vēlams uzstāties koncerta apģērbā. Dalībnieki var brīvi izvēlēties skaņdarbu secību. Repertuārs tiek atskaņots vienlaidu sniegumā no sākuma līdz galam, līdzīgi kā uzstājoties klātienē. Video ierakstu rediģēt nav atļauts. Ieraksta kopīgais ilgums ietver pauzes starp skaņdarbiem un nepārsniedz grupas prasībās norādīto maksimālo ilgumu.

2.6. Informācija par Konkursa norisi (uzstāšanās laiks un kārtība, mēģinājumu un apbalvošanas laiki) tiks publiskota Valmieras Mūzikas skolas mājas lapā www.vms.valmiera.lv un elektroniski nosūtīta Konkursa dalībniekiem.

2.7. Dalības maksa katram Konkursa dalībniekam ir 20,00 EUR, kas jāsamaksā kontā ar norādi:

***pianistu konkurss, konkursa dalībnieka vārds, uzvārds, izglītības iestāde***

Juridiskā adrese:

Valmieras novada pašvaldība

Lāčplēša iela 2, Valmiera, LV - 4201

Reģ. Nr. LV 90000043403

Banka: a/s Swedbank

SWIFT kods: HABALV22

Konts: LV64HABA 0001 4020 4910 0

2.8. Konkursa dalībniekiem neierašanās gadījumā dalības maksa netiek atmaksāta.

2.9. Nolikums ir pieejams latviešu, angļu, krievu valodā. Nolikuma latviskais teksts ir noteicošais.

2.10. Ceļa, ēdināšanas un naktsmītņu izdevumus sedz Konkursa dalībnieki vai dalībnieku izglītības iestādes. Nepieciešamības gadījumā Konkursa organizētāji sniedz informāciju par naktsmītņu iespējām Valmierā.

2.11. Konkursa dalībnieki uzstājas koncertapģērbā un koncertapavos.

2.12. Pieteikšanās kārtība:

2.12.1. pieteikums (skat. pielikums) jānosūta elektroniski pianistukonkurss@valmiera.edu.lv

**līdz** **2023.gada 9. janvārim**;

2.12.2. video ieraksts ir jāaugšupielādē Youtube vai failiem.lv un saite uz video ir jānorāda pieteikuma anketā. Video jāiesūta līdz 2023. gada 23. janvārim;

2.12.3. no katras skolas, katrā grupā ne vairāk kā 3 audzēkņi;

2.12.4. pieteikums rēķina izrakstīšanai elektroniski jānosūta arī Pašvaldības iestādes “Valmieras pilsētas pašvaldības administrācija” struktūrvienībai “Finanšu dienests” uz e-pastu: jureta.riba@valmierasnovads.lv **līdz 2023.gada 9.janvārim.**

2.13. Konkursa dalībnieku reģistrācija notiek **2023.gada 25.janvārī** Valmieras Kultūras centrā (Rīgas ielā 10) līdz plkst.11.00, uzrādot dalībnieka personu apliecinošu dokumentu. Pēc atklāšanas ceremonijas reģistrācija turpinās katras grupas norises vietā.

2.14. Dalības maksājumu apliecinošu dokumentu lūgums nosūtīt elektroniski uz e-pastu pianistukonkurss@valmiera.edu.lv vai uzrādīt reģistrācijas brīdī.

**III Konkursa dalībnieki**

3.1. Dalībnieki sadalīti 4 (četrās) vecuma grupās

3.1.1. A grupa 8 - 9 gadi (ieskaitot);

3.1.2. B grupa 10 - 11 gadi (ieskaitot);

3.1.3. C grupa 12 - 13 gadi (ieskaitot);

3.1.4. D grupa 14 -16 gadi (ieskaitot).

3.2. Dalībnieku vecuma noteikšanas robeždatums ir 2023.gada 25.janvāris (ieskaitot).

3.3. Konkursā piedalās tikai mūzikas skolu audzēkņi.

**IV Programmas prasības**

4.1. A grupa

4.1.1. Klasicisma laikmeta izvērstas formas skaņdarbs;

4.1.2. Dalībnieka pārstāvētās valsts komponista skaņdarbs/-i;

4.1.3. Brīvas izvēles skaņdarbs/-i.

4.2. B grupa

4.2.1. Klasicisma laikmeta izvērstas formas skaņdarbs;

4.2.2. Dalībnieka pārstāvētās valsts komponista skaņdarbs/-i;

4.2.3. Brīvas izvēles skaņdarbs/-i.

4.3. C grupa

4.3.1. Klasicisma laikmeta izvērstas formas skaņdarbs;

4.3.2. Dalībnieka pārstāvētās valsts komponista skaņdarbs/-i;

4.3.3. Brīvas izvēles skaņdarbs/-i.

4.4. D grupa

4.4.1. Klasicisma vai romantisma laikmeta Sonātes pirmā daļa;

4.4.2. Dalībnieka pārstāvētās valsts komponista skaņdarbs/-i;

4.4.3. Brīvas izvēles virtuozs skaņdarbs/-i vai virtuoza koncertetīde.

4.5. Konkursa programmā ietvertie skaņdarbi jāatskaņo no galvas.

4.6. Programmas hronometrāža:

4.6.1. A grupa – līdz 6 minūtēm;

4.6.2. B grupa – līdz 9 minūtēm;

4.6.3. C grupa – līdz 12 minūtēm;

4.6.4. D grupa – līdz 15 minūtēm.

4.7. Hronometrāžas pārsniegšanas gadījumā Konkursa žūrijas komisija ir tiesīga dalībnieka sniegumu pārtraukt.

**V Konkursa vērtēšana un apbalvošana**

5.1. Konkursu vērtē starptautiska žūrijas komisija (turpmāk – Žūrija). Katrā Žūrijas grupā var apstiprināt tikai tādus Žūrijas locekļus, kuru audzēkņi attiecīgās grupās (A, B un C, D) Konkursā nepiedalās.

5.2. Žūrijas komisija nošu materiālu var pieprasīt līdz konkursam. Konkursa dienā nošu materiāls nav jāiesniedz.

5.3. Maksimālais punktu skaits, ko Konkursa dalībniekam var piešķirt viens Žūrijas loceklis, ir 25 punkti.

5.4. Atbilstoši iegūtajam galīgajam vērtējumam, Žūrija Konkursa dalībniekiem katrā grupā piešķir pirmo, otro, trešo vietu, Atzinības rakstu par veiksmīgu sniegumu:

 5.4.1. I vieta 23 - 25 punkti;

 5.4.2. II vieta 21 - 22 punkti;

 5.4.3. III vieta 19 - 20 punkti;

 5.4.4. Atzinības raksts - 18 punkti.

5.5. Žūrijai ir tiesības piešķirt vairākas pirmās, otrās, trešās vietas, nepiešķirt kādu no vietām, piešķirt Atzinības rakstu par veiksmīgu audzēkņa sniegumu.

5.6. Žūrijas vērtēšanas kritēriji:

* + 1. repertuāra grūtības pakāpe,
		2. atskaņojuma tehniskā kvalitāte,
		3. stilistiskā atbilstība,
		4. teksta precizitāte,
		5. mūzikas tēlu skaidrība un dažādība,
		6. skatuviskais kopiespaids.
	1. Žūrijas lēmums ir noformēts rakstveidā. Tajā katram Konkursa dalībniekam ir norādīts Konkursā iegūtais kopējais punktu skaits, katra Žūrijas locekļa piešķirtais kopējais punktu skaits. Žūrijas lēmumu paraksta visi Žūrijas locekļi.
	2. Žūrijas lēmums ir galīgs un neapstrīdams.
	3. Pamatojoties uz Žūrijas lēmumu, Konkursa laureātus (1.vieta un 2.vieta) apbalvo ar naudas balvām un diplomiem, 3.vietu ieguvējus apbalvo ar diplomiem un piemiņas balvām.

5.10. Naudas balvas:

|  |  |  |  |
| --- | --- | --- | --- |
| 5.10. 1. | A grupa | I vieta |  45,00 EUR |
|  | A grupa | II vieta |  25,00 EUR |
|  5.10.2. | B grupa | I vieta |  50,00 EUR |
|  | B grupa | II vieta |  30,00 EUR |
| 5.10.3. | C grupa | I vieta |  60,00 EUR |
|  | C grupa | II vieta |  50,00 EUR |
| 5.10.4. | D grupa | I vieta |  70,00 EUR |
|  | D grupa | II vieta |  60,00 EUR |

5.11. Konkursa naudas balvas tiek ieskaitītas laureātu vai viņu likumisko pārstāvju bankas kontā.

5.12. Rezultātu paziņošana un apbalvošana notiek pēc katras grupas uzstāšanās.

5.13. Konkursa rezultāti tiek publiskoti Valmieras Mūzikas skolas mājas lapā www.vms.valmiera.lv.

 Direktore Inese Sudraba